વિશ્વમાં મહિલાઓ માટે મેડિકલ ક્ષેત્રે પ્રશિક્ષણનો આરંભ અમેરિકામાં થયો. ‘મધુસંચય’ના વાચકો ‘અંકલ ટોમ્સ કેબિન’થી પરિચિત છે. અમેરિકાના લેખિકા હેરિયેટ બિચર સ્ટૉવની વિશ્વવિખ્યાત નવલકથા ‘અંકલ ટોમ્સ કેબિન’ને લીધે ગુલામીની પ્રથા વિરુદ્ધ જુવાળ જાગ્યો અને અમેરિકન સિવિલ વૉરમાં પરિણમ્યો. મહિલા તબીબી શિક્ષણના પ્રયત્નોને ટેકો આપનાર એક સન્નારી ‘અંકલ ટોમ્સ કેબિન’ના લેખિકા હેરિયેટ બિચર સ્ટૉવ પણ હતા.